wannaphong/clean_thaiwikipedia huggingface dataset:
# สกุลโดรีอิคธีส
สกุลโดรีอิคธีส  เป็นสกุลของปลาจิ้มฟันจระเข้สกุลหนึ่ง ใช้ชื่อวิทยาศาสตร์ว่า Doryichthys (/โด-รี-อิค-ธีส/; มาจากภาษากรีกคำว่า Dory (δόρυ) หมายถึง "หอก" และ ichthys (Ιχθύς) หมายถึง "ปลา") ในวงศ์ Syngnathidae

มีลักษณะโดยรวมของสกุลนี้คือ ขอบเกล็ดด้านนอกแยกออกจากกัน ส่วนเกล็ดด้านในติดกัน ครีบหางเล็กมาก ส่วนใหญ่จะมีก้านครีบแขนง 8 ก้าน 

พบทั้งหมด 5 ชนิด พบในประเทศไทยอย่างน้อย 2 ชนิด ซึ่งเป็นปลาน้ำจืดทั้งหมด พบกระจายพันธุ์ในภูมิภาคเอเชียอาคเนย์

Doryichthys boaja (Bleeker, 1851)    
Doryichthys contiguus Kottelat, 2000    
Doryichthys deokhatoides (Bleeker, 1853)    
Doryichthys heterosoma (Bleeker, 1851)    
Doryichthys martensii (Peters, 1868)  จาก itis.gov  หน้า 110, สาระน่ารู้ ปล่าน้ำจืดไทย เล่ม ๒ โดย สมโภชน์ อัคคะทวีวัฒน์ (พ.ศ. 2547) ISBN 9789740087380
# เปาสูหยิน
เปาสูหยิน  ชื่อรอง จฺวิ้นอี้ (君義) เป็นขุนพลภายใต้ขุนศึกเล่าปี่ในช่วงปลายราชวงศ์ฮั่นตะวันออก

 ประวัติ 
เปาสูหยินมาจากเมืองกว่างหยาง (廣陽) ซึ่งตั้งอยู่ทางตะวันตกเฉียงใต้ของเขตต้าซิง ในกรุงปักกิ่งในปัจจุบัน เขาเริ่มรับราชการที่เทศมณฑลกงอาน ในเกงจิ๋ว ในฐานะผู้ใต้บังคับบัญชาของกวนอู ซึ่งได้รับการแต่งตั้งจากขุนศึกเล่าปี่ ให้ปกป้องเกงจิ๋ว หลังจากการโต้เถียงกับกวนอู เปาสูหยินและบิฮอง ก็แปรพักตร์ไปเข้ากับขุนศึกซุนกวน ในขณะที่ กวนอูกำลังต่อสู้ในยุทธการที่อ้วนเสีย
# ปลาจิ้มฟันจระเข้เขียว
ปลาจิ้มฟันจระเข้เขียว หรือ ปลาจิ้มฟันจระเข้ท้องคม  เป็นปลากระดูกแข็งชนิดหนึ่ง จำพวกปลาจิ้มฟันจระเข้ (Syngnathinae)

จัดเป็นปลาเพียงชนิดเดียวเท่านั้นที่อยู่ในสกุล Syngnathoidesจาก itis.gov 

ลำตัวเป็นปล้อง 15-18 ปล้อง มีปล้องส่วนหาง 40-45 ปล้อง ทั้งสันส่วนบนและส่วนล่างต่อเนื่องกับสันของส่วนหางที่อยู่ในแนวเดียวกัน ส่วนท้ายของสันด้านข้างลำตัวโค้งขึ้นสู่ด้านหลังและสิ้นสุดใกล้กับฐานครีบหลัง ลำตัวแบนจากบนลงล่าง ส่วนกลางของลำตัวกว้างที่สุด ปลายหัวตามแนวกลางมีสันแข็งไม่สูงและขอบเรียบ สันแข็งบริเวณท้ายทอยมักมีหนามแหลม ๆ เล็ก ๆ บนขอบ จุดกำเนิดของครีบหลังอยู่ตรงปล้องลำตัว ไม่มีครีบหาง ปลายหางสามารถม้วนงอได้ มีสีลำตัวสีเขียวจนถึงสีน้ำตาลหรือสีเทา และมีแต้มสีเข้มที่ไม่แน่นอนตางกันไปตามแต่ละตัว

มีความยาวเต็มที่ประมาณ 25 เซนติเมตร อาศัยอยู่ตามกอสาหร่ายและหญ้าทะเล โดยมักจะเอาส่วนหางเกาะเกี่ยวกับใบของพืชเหล่านี้ไม่ให้ไหลไปกับกระแสน้ำ แล้วตั้งตัวเป็นมุมฉากเพื่อหลีกเลี่ยงศัตรูผู้ล่าและดักจับแพลงก์ตอนสัตว์กินเป็นอาหาร พบกระจายพันธุ์ในทะเลเขตร้อนในมหาสมุทรแปซิฟิก และมหาสมุทรอินเดีย ในน่านน้ำไทยพบได้ทั้งฝั่งอ่าวไทยและทะเลอันดามัน

ปัจจุบัน เป็นปลาที่สามารถเพาะขยายพันธุ์ได้แล้ว นิยมเลี้ยงกันเป็นปลาสวยงามตามตู้ปลาหรือในพิพิธภัณฑ์สัตว์น้ำปลาทะเลที่เพาะพันธุ์ได้ในประเทศไทย ตอนจบ, นันทวัฒน์ โชติสุวรรณ หน้า 139 คอลัมน์ Blue Planet นิตยสาร Aquarium Biz ฉบับที่ 22 ปีที่ 2: เมษายน 2012
# ปลาสลิดหินท้องเหลือง
ปลาสลิดหินท้องเหลือง หรือ ปลาแดมเซลท้องเหลือง (,) เป็นปลาทะเลขนาดเล็กในวงศ์ปลาสลิดหิน (Pomacentridae)

มีสีสันของเกล็ดที่สะท้อนกับแสงแวววาว โดยที่ลำตัวเป็นสีน้ำเงินเข้ม ด้านล่างของลำตัวจนถึงครีบหางเป็นสีเหลือง มีขนาดโตเต็มที่ประมาณ 5.5 เซนติเมตร

พบกระจายพันธุ์บริเวณทะเลอินโดนีเซียจนถึงไมโครนีเซีย แต่ไม่พบในน่านน้ำไทย เป็นปลาที่มีความสวยงามชนิดหนึ่ง นิยมเลี้ยงเป็นปลาสวยงาม เป็นปลาทะเลชนิดที่หาง่าย และเลี้ยงง่าย เนื่องจากไม่ดุร้ายก้าวร้าว และสามารถปรับตัวให้เข้ากับสถานที่เลี้ยงได้เป็นอย่างดี ปัจจุบันสามารถเพาะขยายพันธุ์ได้แล้ว แต่ปลาที่มีการซื้อขายกันในตลาดค้าปลาสวยงามเป็นปลาที่ถูกจับจากอินโดนีเซียปลาทะเลที่เพาะพันธุ์ได้ในประเทศไทย ตอนจบ, นันทวัฒน์ โชติสุวรรณ หน้า 141 คอลัมน์ Blue Planet นิตยสาร Aquarium Biz ฉบับที่ 22 ปีที่ 2: เมษายน 2012
# เปล่งมณี เร่งสมบูรณ์สุข
เปล่งมณี เร่งสมบูรณ์สุข (เกิด 10 สิงหาคม พ.ศ. 2504) นักการเมืองสตรีชาวไทย สมาชิกพรรครวมไทยสร้างชาติเปิดรายชื่อสมาชิกพรรครวมไทยสร้างชาติอดีตสมาชิกพรรคพลังประชารัฐ อดีตสมาชิกสภาผู้แทนราษฎรจังหวัดเลย เขต 3 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน

 ประวัติ 
เปล่งมณี เร่งสมบูรณ์สุข เกิดเมื่อวันที่ 10 สิงหาคม พ.ศ. 2504 เป็นบุตรของนายปรีชา และนางณัฐธร มัธยัสถ์สิน มีพี่น้อง 5 คน สำเร็จการศึกษาศิลปศาสตรบัณฑิต สาขาบริหารธุรกิจ และศิลปศาสตรมหาบัณฑิต สาขาไทยศึกษาเพื่อการพัฒนา มหาวิทยาลัยราชภัฏเลย ประกาศนียบัตรชั้นสูง สาขาการบริหารงานภาครัฐและกฎหมายมหาชน สถาบันพระปกเกล้า สมรสกับนายปรีชา เร่งสมบูรณ์สุข (รัฐมนตรีว่าการกระทรวงทรัพยากรธรรมชาติและสิ่งแวดล้อม ในรัฐบาลนางสาวยิ่งลักษณ์ ชินวัตร) มีบุตร 4 คน

 งานการเมือง 
ในปี พ.ศ. 2549 เปล่งมณี เร่งสมบูรณ์สุข ได้รับเลือกเป็นสมาชิกวุฒิสภา จังหวัดเลย แต่ยังไม่ได้ปฏิบัติหน้าที่เนื่องจากเกิดการรัฐประหาร 19 กันยายน พ.ศ. 2549 เสียก่อน หลังการรัฐประหารนางเปล่งมณีลงสมัครรับเลือกตั้งเป็นสมาชิกสภาผู้แทนราษฎร สังกัดพรรคพลังประชาชน และได้รับการเลือกตั้งเป็นครั้งแรก ต่อมา พ.ศ. 2554 ลงสมัครรับเลือกตั้งเป็นสมาชิกสภาผู้แทนราษฎรเป็นครั้งที่ 2 และได้รับการเลือกตั้งอีกครั้งในสังกัดพรรคเพื่อไทย

ใน พ.ศ. 2561 นางเปล่งมณีได้ย้ายมาร่วมงานกับ พรรคพลังประชารัฐ พร้อมกับปรีชา เร่งสมบูรณ์สุขและนายวันชัย บุษบา

 สมาชิกสภาผู้แทนราษฎร 
เปล่งมณี เร่งสมบูรณ์สุข ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดเลย สังกัดพรรคพลังประชาชน
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเลย สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๙ ตอนที่ ๓๕ ข หน้า ๓๑, ๓ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๗๒, ๒ ธันวาคม ๒๕๕๔
# ปลาตะกรับเจ็ดแถบ
ปลาตะกรับเจ็ดแถบ  เป็นปลาทะเลขนาดเล็ก ในวงศ์ปลาสลิดหิน (Pomacentridae)

มีรูปร่างและลักษณะคล้ายกับปลาตะกรับห้าแถบ (A. vaigiensis) เพียงแต่มีลายแถบสีคล้ำในแนวตั้งทั้งหมด 7 แถบ และมีสีสันที่คล้ำกว่า มีขนาดโตเต็มที่ประมาณ 15 เซนติเมตร 

พบกระจายพันธุ์ในแนวปะการังและชายฝั่งในมหาสมุทรเขตร้อนและเขตอบอุ่น มีพฤติกรรมอยู่รวมกันเป็นฝูง และรวมฝูงกับปลาชนิดอื่นในวงศ์เดียวกัน เป็นปลาที่ไม่ตื่นกลัวมนุษย์ และมักจะเป็นปลาชนิดที่ว่ายเข้ามากินขนมปังที่มนุษย์โปรยให้เป็นอาหารตามทะเลหรือแหล่งท่องเที่ยวทั่วไป ร่วมกับปลาสลิดหินห้าแถบ

ปัจจุบัน เป็นปลาที่สามารถเพาะขยายพันธุ์ในที่เลี้ยงได้แล้ว เช่นเดียวกับปลาสลิดหินห้าแถบ แต่ทว่าไม่สวยงามเมื่อเทียบกับปลาชนิดอื่นในวงศ์เดียวกัน จึงไม่ค่อยได้รับความนิยมมากนักในการเลี้ยงเป็นปลาสวยงามปลาทะเลที่เพาะพันธุ์ได้ในประเทศไทย ตอนจบ, นันทวัฒน์ โชติสุวรรณ หน้า 142 คอลัมน์ Blue Planet นิตยสาร Aquarium Biz ฉบับที่ 22 ปีที่ 2: เมษายน 2012
# วันชัย บุษบา
วันชัย บุษบา (เกิด 16 พฤษภาคม พ.ศ. 2507) เป็นอดีตรองเลขาธิการพรรคเพื่อประชาชน และอดีตสมาชิกสภาผู้แทนราษฎรจังหวัดเลย เขต 4

 ประวัติ 
วันชัย บุษบา เกิดเมื่อวันที่ 16 พฤษภาคม พ.ศ. 2507 เป็นบุตรของนายลือ และนางกลั่น บุษบา สำเร็จการศึกษาศาสนศาสตรบัณฑิต สาขารัฐศาสตร์การปกครอง และศาสนศสตรมหาบัณฑิต สาขารัฐศาสตร์การปกครอง มหาวิทยาลัยมหามกุฏราชวิทยาลัย สมรสกับนางสมไหม บุษบา (สกุลเดิม : มูลศรี) มีบุตร 2 คน นายคณาวุติ บุษบาhttps://www.matichon.co.th/region/news_3761483 และ นางสาวสุรีนุช บุษบา

 งานการเมือง 
อดีตเป็นสมาชิกสภาองค์การบริหารส่วนตำบลน้ำสวย (อำเภอเมืองเลย) 2 สมัย ก่อนจะลงสมัครชิงตำแหน่งนายกองค์การบริหารส่วนตำบลน้ำสวย แต่ไม่ได้รับการเลือกตั้ง จากนั้นจึงลงสมัครรับเลือกตั้งเป็นสมาชิกสภาองค์การบริหารส่วนจังหวัดเลย เขตอำเภอเมือง และได้รับการเลือกตั้งช้างชนช้าง-เขต4เลยภูมิใจไทยหวังตีไข่แตก

พ.ศ. 2554 ลาออกมาลงสมัครรับเลือกตั้งเป็นสมาชิกสภาผู้แทนราษฎร สังกัดพรรคเพื่อไทย และได้รับการเลือกตั้งเป็นครั้งแรก

ใน พ.ศ. 2561 นายวันชัยได้ย้ายมาสังกัด พรรคพลังประชารัฐ พร้อมกับนาย ปรีชา เร่งสมบูรณ์สุข และนาง เปล่งมณี เร่งสมบูรณ์สุข และนายวันชัยลงสมัครรับเลือกตั้งสมาชิกสภาผู้แทนราษฎรจังหวัดเลย เขต 1"วันชัย บุษบา"พลังประชารัฐ"ลั่น"สู้เพื่อรักษาแชมป์  แต่ไม่ได้รับเลือกตั้ง ต่อมาในปี 2563 ร่วมจัดตั้งพรรคเพื่อประชาชน และรับตำแหน่งรองเลขาธิการพรรคเปิดตัว “พรรคเพื่อประชาชน” ปรีชา เร่งสมบูรณ์สุข อดีตรัฐมนตรีนั่งหัวหน้าพรรค ชูนโยบายปราบยาเสพติด แก้ปัญหาความยากจน พร้อมกับปรีชา เร่งสมบูรณ์สุข และเปล่งมณี เร่งสมบูรณ์สุข แต่ก็ลาออกในช่วงปลายปี พ.ศ. 2564 และกลับมาสังกัดพรรคเพื่อไทย

แต่ในการเลือกตั้ง พ.ศ. 2566 เขาลงสมัครรับเลือกตั้งในนามพรรคภูมิใจไทย‘เลย’คึกคักแห่สมัคร ส.ส. 4 เขตวันแรก มี 11 พรรคการเมืองชิงชัย แต่ไม่ได้รับเลือกตั้ง

 สมาชิกสภาผู้แทนราษฎร 
วันชัย บุษบา ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเลย สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๙ ตอนที่ ๓๕ ข หน้า ๗๔, ๓ ธันวาคม ๒๕๕๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๑๘๓, ๒ ธันวาคม ๒๕๕๔
# ปลาสลิดหินมะนาว
ปลาสลิดหินมะนาว  เป็นปลาทะเลขนาดเล็กชนิดหนึ่ง ในวงศ์ปลาสลิดหิน (Pomacentridae) มีรูปร่างลักษณะคล้ายกับปลาในวงศ์นี้ทั่วไป มีสีลำตัวเป็นสีเหลืองสดตลอดทั้งลำตัวเหมือนสีของมะนาวหรือเลมอน มีขนาดความยาวเต็มที่ประมาณ 9 เซนติเมตร พบกระจายพันธุ์ในทะเลอันดามันจนถึงทะเลญี่ปุ่น บริเวณหมู่เกาะริวกิว และตองงา

นิยมเลี้ยงเป็นปลาสวยงาม แต่ไม่ค่อยได้รับความนิยมมากนักเพราะมีอุปนิสัยดุร้าย ปัจจุบันสามารถเพาะขยายพันธุ์ได้แล้วเหมือนปลาในวงศ์เดียวกันชนิดอื่นอีกหลายชนิดปลาทะเลที่เพาะพันธุ์ได้ในประเทศไทย ตอนจบ, นันทวัฒน์ โชติสุวรรณ หน้า 140 คอลัมน์ Blue Planet นิตยสาร Aquarium Biz ฉบับที่ 22 ปีที่ 2: เมษายน 2012
# ปลาสลิดหินหางเหลืองนอก
ปลาสลิดหินหางเหลืองนอก หรือ ปลาแดมเซลหางเหลืองนอก (,) เป็นปลาทะเลขนาดเล็กชนิดหนึ่ง ในวงศ์ปลาสลิดหิน (Pomacentridae)

มีขนาดโตเต็มที่ได้ 7 เซนติเมตร มีรูปร่างทั่วไปคล้ายกับปลาสลิดหินหางเหลือง (Pomacentrus smithi) ที่อยู่ในวงศ์เดียวกัน แต่ว่าปลาสลิดหินหางเหลืองนอกมีรูปร่างที่ป้อมสั้นกว่า และมีสีสันที่สวยสดกว่า โดยเฉพาะเมื่อกระทบถูกแสงไฟ 

ไม่พบในน่านน้ำไทย แต่พบในหมู่เกาะโซโลมอน, หมู่เกาะริวกิวในทะเลญี่ปุ่น, ทะเลฟิลิปปิน จนถึงเกรตแบร์ริเออร์รีฟในออสเตรเลีย

เป็นปลาที่ได้รับความนิยมอย่างมากในแง่ของการเลี้ยงเป็นปลาสวยงาม เพราะมีความสวย ประกอบกับการเลี้ยงง่าย นิสัยไม่ก้าวร้าว อีกทั้งยังสามารถเพาะขยายพันธุ์ได้แล้ว แต่ส่วนใหญ่ปลาที่มีขยายกันในตลาดค้าปลาสวยงามในประเทศไทย จะถูกนำเข้ามาจากประเทศอินโดนีเซียปลาทะเลที่เพาะพันธุ์ได้ในประเทศไทย ตอนจบ, นันทวัฒน์ โชติสุวรรณ หน้า 140 คอลัมน์ Blue Planet นิตยสาร Aquarium Biz ฉบับที่ 22 ปีที่ 2: เมษายน 2012
# โกชาเอ
โกชาเอ (Kosrae) หรือเดิมชื่อว่า คูซาเย (Kusaie) เป็นเกาะในประเทศไมโครนีเซีย ตั้งอยู่ทางตะวันออกของหมู่เกาะแคโรไลน์ ทางตะวันตกของมหาสมุทรแปซิฟิก ห่างจากเกาะโปนเปไปทางทิศตะวันออกเฉียงใต้ประมาณ 530 กม. ประชากรมี 7,700 คน (ค.ศ. 2010)http://webcache.googleusercontent.com/search?client=safari&rls=en&oe=UTF-8&hl=en&q=cache:3W-uL5CKCfAJ:http://www.fsmgov.org/info/people.html+kosrae+population&ct=clnk
# ฟาเอนซา
ฟาเอนซา  เป็นเมืองและเทศบาลในประเทศอิตาลี เป็นเมืองในจังหวัดราเวนนา ในแคว้นเอมีเลีย-โรมัญญาตั้งอยู่ทางตะวันออกเฉียงใต้ของเมืองโบโลญญา 50 กิโลเมตร มีแหล่งแร่เหล็กและพุน้ำเค็ม เป็นศูนย์กลางการทำเครื่องปั้นดินเผา มีเครื่องปั้นเผาฟาเอนซา ที่มีชื่อเสียงในคริสต์ศตวรรษที่ 15 และ 16
# ทะเลสาบแวนดา
ทะเลสาบแวนดา   อยู่ที่หุบเขาไรท์ วิคตอเรีย แอนตาร์กติกา ทะเลสาบนี้ยาว 5 กิโลเมตร มีความลึกสูงสุด 69 เมตร ณ บนชายฝั่งของนิวซีแลนด์ ในสถานีแวนดา เมื่อปี ค.ศ.1968-1995 ทะเลสาบแวนดามีความเค็มของน้ำมากกว่าทะเลเดดซีถึง 10 เท่า และมากกว่าน้ำในมหาสมุทรเกินกว่า 10 เท่าไปแล้ว ถ้าไม่นับทะเลดอนฮวนเป็นทะเลสาบ ทะเลสาบแวนด้าจะครองทะเลสาบที่น้ำเค็มที่สุดในโลก

left|thumb|แผ่นน้ำแข็งที่ปกคลุกทะเลสาบแวนดา และแม่น้ำนิล
ทะเลสาบนี้ถูกปกคลุมด้วยแผ่นน้ำแข็งที่โปร่งใส 3.5-4 เมตร (11-13 ฟุต) ตลอดปี แต่จะละลายในเดือนธันวาคม แผ่นน้ำแข็งที่ว่ามาไม่ได้ปกคลุมด้วยหิมะ 

 การท่องเที่ยว 
เมื่อนักท่องเที่ยวมาที่ทะเลสาบแวนด้าเพื่อเข้าร่วม The Royal Lake Vanda Swim Club เจ้าหน้าที่จะพานักท่องเที่ยวลอยตัวในทะเลสาบที่มีความเค็มมาก

center|thumb|550px|แผนที่หุบเขาไรท์ แม่น้ำนิล และทะเลสาบแวนด้า
# เลวาร์เดิน
เลวาร์เดิน  เป็นเมืองหลักของจังหวัดฟรีสลันด์ ตั้งอยู่ทางตอนเหนือของประเทศเนเธอร์แลนด์ มีอุตสาหกรรมกระดาษ ผลิตภัณฑ์นม ในคริสต์ศตวรรษที่ 16-18 มีชื่อในการผลิตเครื่องทองและเงิน

เลวาร์เดิน
หมวดหมู่:จังหวัดฟรีสลันด์
หมวดหมู่:เมืองหลวงทางวัฒนธรรมของยุโรป
# กระแสน้ำมหาสมุทร
กระแสน้ำมหาสุมทร  เป็นกระแสน้ำที่ไหลต่อเนื่องในมหาสมุทรซึ่งเกิดจากหมุนเวียนของน้ำในมหาสมุทร ตามระบบเวลาและฤดูกาลที่แน่นอน เช่น คลื่น ลม แรงโคริโอลิส อุณหภูมิ ความแตกต่างของความเค็ม และการเกิดน้ำขึ้นน้ำลงซึ่งเกิดจากแรงดึงดูดของดวงจันทร์และดวงอาทิตย์
# เทะ
เทะ เป็นคะนะของภาษาญี่ปุ่นตัวหนึ่ง ฮิระงะนะเขียนว่า て มีที่มาจากตัวเขียนหวัดของมันโยงะนะ 天 และคะตะกะนะเขียนว่า テ มีที่มาจากส่วนซ้ายบนของมันโยงะนะ 天 ออกเสียงว่า  เมื่อเติมดะกุเต็งจะออกเสียงว่า 

て เป็นอักษรลำดับที่ 19 อยู่ระหว่าง つ (สึ) กับ と (โทะ) ในการจัดลำดับอักษรปัจจุบัน ส่วนการจัดลำดับแบบอิโระฮะ て เป็นอักษรลำดับที่ 35 อยู่ระหว่าง え (เอะ) กับ あ (อะ)

 รูปแบบ  โรมะจิ  ฮิระงะนะ  คะตะกะนะ  เสียงอ่าน รูปแบบ  โรมะจิ  ฮิระงะนะ  คะตะกะนะ  เสียงอ่าน ธรรมดา te  て  テ  เทะ-เตะ ธรรมดา+ดะกุเต็ง de  で  デ  เดะ teitē  てい, てぃてえ, てぇてー, て～  テイ, ティテエ, テェテー, テ～  เท-เต deidē  でい, でぃでえ, でぇでー, で～  デイ, ディデエ, デェデー, デ～  เด ทวิอักษร tya  てゃ  テャ  เทียะ-เตียะ ทวิอักษร+ดะกุเต็ง dya  でゃ  デャ  เดียะ ti  てぃ  ティ  ทิ-ติ di  でぃ  ディ  ดิ tyu  てゅ  テュ  ทิว-ติว dyu  でゅ  デュ  ดิว tyo  てょ  テョ  เทียว-เตียว dyo  でょ  デョ  เดียว

 อักษรแบบอื่น 
 อักขระ  ยูนิโคด  จิส เอกซ์ 0213JIS拡張漢字（JIS X 0213:2004）（全コード表）   ความหมาย て  U+3066  1-4-38  ฮิระงะนะ เทะ で  U+3067  1-4-39  ฮิระงะนะ เดะ テ  U+30C6  1-5-38  คะตะกะนะ เทะ デ  U+30C7  1-5-39  คะตะกะนะ เดะ ㋢  U+32E2  1-12-77  คะตะกะนะ เทะ ในวงกลม ﾃ  U+FF83  ไม่มี  คะตะกะนะ เทะ ครึ่งความกว้าง 🈓  U+1F213  ไม่มี  คะตะกะนะ เดะ ในสี่เหลี่ยม

 ลำดับขีด 
 thumb|upright|alt=ลำดับขีดในการเขียน て|ลำดับขีดในการเขียน て thumb|upright|alt=ลำดับขีดในการเขียน テ|ลำดับขีดในการเขียน テ

ฮิระงะนะ て มีลำดับขีด 1 ขีดดังนี้
 ขีดเส้นนอนจากซ้ายไปขวาเฉียงขึ้นเล็กน้อย ในตำแหน่งบน แล้วหักเส้นโค้งคล้ายวงเล็บเปิด

คะตะกะนะ テ มีลำดับขีด 3 ขีดดังนี้
 ขีดเส้นนอนจากซ้ายไปขวา ในตำแหน่งบน
 ขีดเส้นนอนจากซ้ายไปขวายาวกว่าเส้นแรก ในตำแหน่งกลาง
 ขีดเส้นโค้งลงทางซ้าย โดยเริ่มจากกึ่งกลางของเส้นที่สอง

 คันจิ 
ตัวอย่างคันจิที่อ่านว่าเทะ และขึ้นต้นด้วยเทะ มีดังนี้
# ปลาสลิดหินนีออน
ปลาสลิดหินนีออน, ปลานีออนแดมเซล หรือ ปลาสลิดน้ำเงินหางเหลือง  เป็นปลาทะเลขนาดเล็กชนิดหนึ่ง ในวงศ์ปลาสลิดหิน (Pomacentridae)

เป็นปลาขนาดเล็ก มีความยาวเมื่อโตเต็มที่ประมาณ 15 เซนติเมตร เมื่อยังเป็นปลาขนาดเล็กลำตัวจะมีสีดำ และมีลวดลายสีน้ำเงินสะท้อนแสงคล้ายสายฟ้าพาดบนลำตัว แต่เมื่อโตขึ้นแล้วลายและสีสันดังกล่าวจะค่อย ๆ เลือนหายไป

ปกติไม่พบในน่านน้ำไทย แต่พบในทะเลฟิลิปปิน, อินโดนีเซีย และทะเลติมอร์

เป็นปลาที่มีความสวยงามมากชนดหนึ่ง ปัจจุบันสามารถเพาะขยายพันธุ์ได้ ในตลาดปลาสวยงาม จัดว่าเป็นปลาในวงศ์ปลาสลิดหินอีกชนิดหนึ่งที่มีการนำเข้ามาขายในประเทศไทยสูงเป็นอันดับต้น ๆ แต่ทว่าปลาสลิดหินนีออนนั้นเมื่อโตขึ้นจะเป็นปลาที่มีความก้าวร้าวขึ้นเรื่อย ๆ ด้วยความหวงถิ่นปลาทะเลที่เพาะพันธุ์ได้ในประเทศไทย ตอนจบ, นันทวัฒน์ โชติสุวรรณ หน้า 141 คอลัมน์ Blue Planet นิตยสาร Aquarium Biz ฉบับที่ 22 ปีที่ 2: เมษายน 2012
# ปลาสลิดหินฟ้าหางเหลือง
ปลาสลิดหินฟ้าหางเหลือง หรือ ปลาแดมเซลฟ้าหางเหลือง (,) เป็นปลาทะเลขนาดเล็กชนิดหนึ่ง ในวงศ์ปลาสลิดหิน (Pomacentridae)

มีรูปร่างคล้ายกับปลาสลิดหินหางเหลืองนอก (Chrysiptera parasema) ซึ่งอยู่ในวงศ์เดียวกัน คือ มีลำตัวและครีบทุกครีบสีน้ำเงินเข้ม ยกเว้นครีบหางและโคนครีบหางที่เป็นสีเหลือง และมีรูปร่างที่ยาวกว่า 

มีขนาดลำตัวโตเต็มที่ประมาณ 7 เซนติเมตร พบกระจายพันธุ์ทั่วไปในทะเลอันดามัน และพบได้จนถึงทะเลฟิลิปปิน และทะเลอินโดนีเซีย

เป็นปลาที่ได้รับความนิยมในการเลี้ยงเป็นปลาสวยงาม ปัจจุบันสามารถเพาะขยายพันธุได้แล้ว แต่ปลาส่วนใหญ่ที่มีการซื้อขายกันในตลาดปลาสวยงามในประเทศไทยนั้นจะเป็นปลาที่จับมาจากแหล่งธรรมชาติในอินโดนีเซีย โดยมีชื่อเรียกในวงการว่า "ปลาแดมเซลหางเหลืองไทย"ปลาทะเลที่เพาะพันธุ์ได้ในประเทศไทย ตอนจบ, นันทวัฒน์ โชติสุวรรณ หน้า 140 คอลัมน์ Blue Planet นิตยสาร Aquarium Biz ฉบับที่ 22 ปีที่ 2: เมษายน 2012
# ปลาสลิดหินฟ้าหางส้ม
ปลาสลิดหินฟ้าหางส้ม หรือ ปลาแดมเซลฟ้าหางส้ม (,) เป็นปลาทะเลขนาดเล็กชนิดหนึ่ง ในวงศ์ปลาสลิดหิน (Pomacentridae)

มีรูปร่างและลักษณะทั่วไปคล้ายกับปลาในวงศ์เดียวกันชนิดอื่น ๆ ต่างกัน คือ ลักษณะแตกต่างทางเพศของปลาทั้ง 2 เพศ คือ ปลาตัวผู้จะมีการพัฒนาสีส้มขึ้นตามครีบต่าง ๆ เช่น ครีบหาง, ครีบท้อง ส่วนปลาตัวเมียจะไม่มีพัฒนาการดังกล่าว แต่ในบางแหล่งอาศัย ปลาตัวเมียจะมีจุดสีดำขึ้นบริเวณด้านหลังของครีบหาง 

เป็นปลาที่มีขนาดโตเต็มที่ประมาณ 8.5 เซนติเมตร มีพฤติกรรมในธรรมชาติ คืออยู่แบบฮาเร็ม โดยมีตัวผู้หนึ่งตัวอาศัยอยู่รวมกับตัวเมียหลายตัว พบทั่วไปในเขตอินโด-แปซิฟิก

จัดเป็นปลาที่มีความสวยงามชนิดหนึ่ง นิยมเลี้ยงเป็นปลาสวยงาม ปัจจุบันสามารถเพาะขยายพันธุ์ได้แล้ว แต่ปลาในตลาดปลาสวยงามส่วนใหญ่ ยังถูกนำเข้ามาจากทะเลฟิลิปปินและอินโดนีเซียปลาทะเลที่เพาะพันธุ์ได้ในประเทศไทย ตอนจบ, นันทวัฒน์ โชติสุวรรณ หน้า 141 คอลัมน์ Blue Planet นิตยสาร Aquarium Biz ฉบับที่ 22 ปีที่ 2: เมษายน 2012
# การตลาดระหว่างประเทศ
การตลาดระหว่างประเทศ  หมายถึง การตลาด ที่ดำเนินการโดย บริษัทข้ามชาติ หรือข้ามเส้นเขตแดนของประเทศ กลยุทธนี้จะใช้การเติบโตจากเทคนิคที่ใช้ในประเทศบ้านเกิดของบริษัทMarketing, Tim McGraw-Hill ซึ่งหมายถึงการปฏิบัติการทางการตลาดระดับบริษัทข้ามพรมแดน รวมถึง การกำหนดเป้าหมาย, การเลือกช่องทางการตลาด, ส่วนผสมทางการตลาด และการตัดสินใจเชิงกลยุทธเพื่อการแข่งขันในตลาดต่างประเทศJoshi, Rakesh Mohan, (2005) International Marketing, Oxford University Press, New Delhi and New York ISBN 0195671236 ตามที่ สมาคมการตลาดแห่งสหรัฐอเมริกา (AMA) นิยามว่า "การตลาดระหว่างประเทศ เป็นกระบวนการข้ามชาติในการวางแผน และดำเนินการตามแนวความคิด, การกำหนดราคา, การส่งเสริมและการจำหน่ายของไอเดีย, สินค้า และบริการ เพื่อสร้างการแลกเปลี่ยนที่ตอบสนองวัตถุประสงค์ของแต่ละบุคคลและองค์กร" ในทางตรงกันข้ามกับความหมายของคำว่าการตลาด ที่มีส่วนเกี่ยวข้องกับกิจกรรมข้ามชาติที่ได้รับการเพิ่มเข้ามา ในคำง่ายๆของการตลาดระหว่างประเทศนี้ คือการประยุกต์สื่อถึงหลักการตลาดที่ดำเนินการข้ามเขตแดนประเทศ อย่างไรก็ตาม นิยามของคำว่าการตลาดระหว่างประเทศ และการตลาดโลกนั้น ต่างมีความคล้ายกัน

หลายส่วนเป็นผลจากกระบวนการแบบสากล ผู้เขียนชาวอเมริกันและยุโรปเป็นจำนวนมากจะเห็นการตลาดระหว่างประเทศเป็นการขยายการส่งออกอย่างเรียบง่าย, โดยจะปรับหลักส่วนผสมทางการตลาดในบางวิธีสำหรับความแตกต่างของผู้บริโภคในแต่ละกลุ่ม จากนั้นจะเป็นไปตามการตลาดระดับโลกที่เป็นมาตรฐานมากขึ้นและมุ่งเน้นถึงความเหมือน ส่วนในคำอื่นๆ จะมีความคล้ายคลึงกันในผู้บริโภคและกลุ่มต่างๆ
# พระบรมราชานุสาวรีย์สามกษัตริย์
พระบรมราชานุสาวรีย์สามกษัตริย์ หรือ อนุสาวรีย์สามกษัตริย์ เป็นพระบรมราชานุสาวรีย์ของกษัตริย์สามองค์ผู้สร้างเวียงเชียงใหม่ คือ พญามังราย พญางำเมือง และพ่อขุนรามคำแหงมหาราช 

อนุสาวรีย์สามกษัตริย์ตั้งอยู่กลางเวียงเชียงใหม่ บริเวณหน้าหอศิลปวัฒนธรรมเมืองเชียงใหม่ (อดีตศาลารัฐบาลมณฑลพายัพ) ด้านหน้าติดกับถนนพระปกเกล้า ซึ่งบริเวณนี้เองถือเป็นศูนย์กลางของตัวเมืองเชียงใหม่ หน้าอนุสาวรีย์มีลานกว้างขนาดใหญ่ เรียกว่า ข่วงสามกษัตริย์ หรือข่วงอนุสาวรีย์สามกษัตริย์ ด้านตรงข้ามของอนุสาวรีย์สามกษัตริย์ยังเป็นที่ตั้งของอาคารศาลแขวงเชียงใหม่เดิมซึ่งมีสถาปัตยกรรมตะวันตกที่สวยและงดงามตระการตา

 รายละเอียด 
thumb|left|จารึกฐานพระบรมราชานุสาวรีย์สามกษัตริย์
พระบรมรูปหล่อด้วยทองเหลืองและทองแดงรมดำ มีขนาดเท่าครึ่ง สูง 2.70 เมตร ใช้เวลา 10 เดือน ไข่มุกด์ ชูโต เป็นผู้ออกแบบและปั้นหล่อพระบรมรูป มีการประกอบพิธีอัญเชิญพระบรมรูปจากกรุงเทพมหานคร ขึ้นประดิษฐานบนแท่นพระบรมราชานุสาวรีย์เมื่อวันที่ 23 กันยายน พ.ศ. 2526 เวลา 11.49 น. พระบรมรูปประกอบด้วย พญามังราย ประทับกลางเป็นประธาน, พ่อขุนรามคำแหงมหาราช ประทับอยู่เบื้องซ้าย และ พญางำเมือง ประทับอยู่เบื้องขวา

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินพร้อมด้วยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี มาทรงประกอบพิธีเปิดพระบรมราชานุสาวรีย์สามกษัตริย์เมื่อวันที่ 30 มกราคม พ.ศ. 2527
 เหตุการณ์สำคัญ
 26 มกราคม พ.ศ. 2568 - พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินมายังลานหน้าพระบรมราชานุสาวรีย์สามกษัตริย์ ทรงรับการถวายบายศรีและทูลพระขวัญจากคณะเจ้านายฝ่ายเหนือ เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 ซึ่งพิธีนี้จัดโดยมูลนิธินวราชดำริอนุรักษ์ฝ่ายเหนือพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี เสด็จพระราชดำเนินไปในพิธีบายศรีทูลพระขวัญ เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 ณ บริเวณลานพระบรมราชานุสาวรีย์สามกษัตริย์ ถนนพระปกเกล้า อำเภอเมืองเชียงใหม่ จังหวัดเชียงใหม่
อ้างอิง

อ่านเพิ่ม
# แกรนด์สปอร์ตกรุ๊ป
แกรนด์สปอร์ต เป็นบริษัทผลิตและจำหน่าย เสื้อผ้าและเครื่องใช้กีฬาในประเทศไทย ก่อตั้งเมื่อปี พ.ศ. 2504 โดยเริ่มจากการเป็นร้านค้าปลีกอุปกรณ์กีฬาและเครื่องใช้กีฬา

 ประวัติ 
ปี พ.ศ. 2504 นายกิจ พฤกษ์ชะอุ่ม อดีตนักบาสเกตบอล ก่อตั้งกิจการห้องแถวเล็กๆ ในย่านวงเวียน 22 กรกฎาคม จำหน่ายเสื้อผ้ากีฬาและอุปกรณ์กีฬา
ต่อมาปี พ.ศ. 2512 แกรนด์สปอร์ตได้เป็นบริษัทเครื่องกีฬาไทยบริษัทแรกที่ติดตรา "Made in Thailand" บนเสื้อผ้ากีฬา เพื่อให้ชื่อเสียงของสินค้าเป็นที่รู้จัก
ปี พ.ศ. 2514 แกรนด์สปอร์ต ได้รับเลือกให้เป็นชุดกีฬาในการแข่งขันกีฬาเอเชี่ยนเกมส์ ครั้งที่ 6 ที่ประเทศไทย เป็นเจ้าภาพ
และในปี พ.ศ. 2522 ได้ขยายการส่งออกสู่ ประเทศฮ่องกงและประเทศบาห์เรน และได้ก่อตั้งแผนกวิจัยและพัฒนาผลิตภัณฑ์ขึ้นภายในองค์กร เป็นบริษัทแรกในอุตสาหกรรมเครื่องกีฬาของคนไทย
เมื่อถึงปี พ.ศ. 2525 ได้ก่อตั้งบริษัท แกรนด์มาร์เก็ตติ้ง จำกัด ขึ้นมาเป็นบริษัทในเครือ เพื่อทำการตลาดอุปกรณ์กีฬาในประเทศ
และเมื่อปี พ.ศ. 2527 ได้รับรางวัลสินค้าไทยดีเด่นจากสมาคมนิยมไทย รับพระราชทานโล่จากสมเด็จเจ้าฟ้าฯ กรมพระศรีสวางควัฒน วรขัตติยราชนารี ซึ่งอีกปีถัดมา แกรนด์สปอร์ตก็ได้ขยายการส่งออกไปสู่ประเทศตะวันออกกลาง คือ ประเทศกาตาร์ ประเทศโอมาน ประเทศคูเวต และ ประเทศคีร์กีซสถาน

 สัญลักษณ์บริษัท 
เป็นสัญลักษณ์ลายปีกนก และได้รับการพัฒนาจนเป็นที่ยอมรับทั้งภายในประเทศไทยและนอกประเทศ มีความหมายที่บ่งบอกถึงความอ่อนนุ่ม และความประณีต

สปอนเซอร์ว่าจ้าง
โอลิมปิก
 ทีมชาติไทย (โอลิมปิก 2020)"โอลิมปิกไทย" ปลื้มเซ็นสัญญาต่ออายุสปอนเซอร์ชุดกีฬา อีก4ปี
 ทีมชาติไทย (โอลิมปิก 2016)หน้า 18 ต่อข่าวกีฬาหน้า 17. ใช้ 'มาลัย' ต้นแบบชุดแข่งไทยบู๊อลป.. คมชัดลึกปีที่ 15 ฉบับที่ 5380: วันพุธที่ 13 กรกฎาคม พ.ศ. 2559
 ทีมชาติไทย (โอลิมปิก 2012)
 ทีมชาติไทย (โอลิมปิก 2008)

ซีเกมส์
 ทีมชาติไทย (ซีเกมส์ 2019)แกรนด์สปอร์ตเปิดชุดซีเกมส์ใส่ลายผ้าไหมชูอัตลักษณ์ไทย
 ทีมชาติไทย (ซีเกมส์ 2021)"แกรนด์สปอร์ต" เปิดตัวชุดกีฬา "ซีเกมส์ 2021" ใช้แนวคิด "Power of Spirit"
 ทีมชาติไทย (ซีเกมส์ 2023)

ฟุตบอล
ทีมชาติ
 2015-
 1999 
 1997-2002 
 2006-2007 
 2011-2016
 2014-2023
 2019-

สโมสร
 สิงห์ เชียงราย ยูไนเต็ด -2024
 เมืองทองยูไนเต็ด 2011–2019
 นครราชสีมามาสด้าเอฟซี 2015-2016, 2020
 แพร่ ยูไนเต็ด (ถึงปี 2023)

วอลเลย์บอล
ทีมชาติ
 ไทย
 ออสเตรเลีย
 เวียดนาม
 ฮ่องกง
 สโมสร 

 ปัจจุบัน 
 ไดมอนด์ ฟู้ด วีซี
 ทรีบรอดแบนด์ นครนนท์
 วิสาขา
  ราชมงคลล้านนา พิษณุโลก
  ไดมอนด์ ฟู้ด สระบุรี
 ขอนแก่น

 อดีต 

 เอ็นเค ฟิตเนส สมุทรสาคร
 ควินท์ แอร์ฟอร์ซ วีซี
 นครราชสีมา เดอะมอลล์ วีซี
 ไทย-เดนมาร์ค ขอนแก่นสตาร์ วีซี

นักกีฬา
 เขาทราย แกแล็คซี่
 สด จิตรลดา
 เขาค้อ แกแล็คซี่
 สมาน ส.จาตุรงค์
 ศิริมงคล สิงห์มนัสศักดิ์
 รัตนพล ส.วรพิน
 ดาวรุ่ง ชูวัฒนะ
 แซมซั่น กระทิงแดงยิม
 วีระพล นครหลวงโปรโมชั่น
 มงคล จ.เจริญ
 โนรี จ๊อกกี้ยิม
 ฐิติพันธ์ พ่วงจันทร์
 จิรวัฒน์ สอนวิเชียร
 นันทนา คำวงศ์ 
 ปิยะนุช แป้นน้อย

รายการโทรทัศน์
07 โชว์
เกมล่ามหาสมบัติ
เกมล่ามหาสนุก
เกมล่า2000
เกมล่าทะลุมิติ
เกมล่าทวิน
รักมาราธอน
กิ๊กดู๋
# ยือแว็สกือแล
ยือแว็สกือแล (,) เป็นเมืองและเทศบาลในประเทศฟินแลนด์ ตั้งอยู่ทางตอนกลางค่อนไปทางใต้ของประเทศ ตรงปลายสุดด้านเหนือของทะเลสาบแปย์แย็นเน (Päijänne) มีภูมิอากาศอบอุ่นในฤดูร้อน และหนาว มีหิมะในฤดูหนาว เมืองเต็มไปด้วยสถาปัตยกรรมของสถาปนิกที่มีชื่อเสียงชาวฟินแลนด์ อัลวาร์ อาลโต จากข้อมูลเมื่อวันที่ 31 มกราคม ค.ศ. 2012 มีประชากร 131,997 คน ทำให้เป็นหนึ่งในเมืองที่เติบโตเร็วที่สุดในประเทศฟินแลนด์ในช่วงคริสต์ศตวรรษที่ 20
เพราะใน ค.ศ. 1940 มีผู้อาศัยอยู่ในยือแว็สกือแลเพียง 8,000 คน

ภูมิประเทศ

ภูมิอากาศ
ภูมิอากาศในบริเวณนี้จัดอยู่ในภูมิอากาศแบบไม่มีฤดูแล้งหนาวภาคพื้นสมุทร (Dfc)

ประชากร
thumb|right|คนเดินเท้าในใจกลางเมือง

ประชากร
ยือแว็สกือแลเป็นเมืองที่เติบโตเร็วที่สุดในคริสต์ศตวรรษที่ 20 และยังคงเติบโตอย่างต่อเนื่อง
 ปี  1838  1850  1860  1900  1939  1952  1960  1970  1990  1997  2010 ประชากรในยือแว็สกือแล 189  10px มากกว่า 500  10px มากกว่า 1,000  10px 3,000   10px 10,091  10px 31,504  10px 42,768  10px 59,954  10px 66,431  10px 75,353  10px 130,816

การอพยพ
ใน ค.ศ. 2019 มีชาวต่างชาติอาศัยอยู่ที่ยือแว็สกือแลประมาณ 7,650 คน

กลุ่มชาวต่างชาติที่มีจำนวนมากที่สุด เชื้อชาติ  ประชากร (ค.ศ. 2018)  1,867  750  475  415  302  285  261  241  241  201

ความสัมพันธ์กับนานาชาติ
thumb|สวนสตาวังเงอร์ ใกล้กับใจกลางเมือง ตั้งชื่อตามเมืองแฝดสตาวังเงอร์ของประเทศนอร์เวย์
ยือแว็สกือแลเป็นเมืองสมาชิกของเครือข่ายยูโรทาวน์ และเป็นเมืองพี่น้องกับเมืองดังนี้:
 เทศบาล Esbjerg ประเทศเดนมาร์ก (1947)
 เทศบาล Eskilstuna ประเทศสวีเดน (1947)
 แดแบร็ตแซ็น ประเทศฮังการี (1970)
 จี่หนิง ประเทศจีน (2018)
 คุนหมิง ประเทศจีน (2005)
 หมู่ตานเจียง ประเทศจีน (1988)
 Fjarðabyggð ประเทศไอซ์แลนด์ (1958) นีซะ, ประเทศญี่ปุ่น (1997)
 พ็อทซ์ดัม ประเทศเยอรมนี (1985)
 พอซนาน ประเทศโปแลนด์ (1974)
 สตาวังเงอร์ ประเทศนอร์เวย์ (1947)
 แพริชตาร์ตู ประเทศเอสโตเนีย (1991)
 ยาโรสลัฟล์ ประเทศรัสเซีย (1966)